Za sklom (seriál)

Za sklom je slovenský krimi seriál, ktorý sa začal vysielať 28. septembra 2016 na JOJ. Seriál, ktorý je inšpirovaný skutočnými udalosťami, rozpráva príbeh dvoch elitných policajtov, ktorí sa nakoniec ocitnú na opačnej strane zákona.

13. januára 2017 televízia JOJ potvrdila druhú sériu, ktorá mala premiéru 8. novembra 2017. 17. júla 2018 bolo oznámené, seriál získal tretiu a finálnú sériu, ktorá bola inšpirovaná vraždou novinára Jána Kuciaka a jeho snúbenice Martiny Kušnírovej. Séria mala premiéru 1. októbra 2019. Posledná časť bola odvysielaná 12. novembra 2019.

 Obsadenie 

 Hlavné postavy 

 Postava Herec Popis Séria 1 2 3 major Tibor "Maxo" Maxovský  Tomáš Maštalír vyšetrovateľ z protizločineckej jednotky NAKA Hlavná major Nórbert "Noro" Višváder / agent Patrik Vittek † Ján Koleník vyšetrovateľ z protizločineckej jednotky NAKA a agent SIS Hlavná podplukovníčka Zora Ballová Kamila Magálová Šéfka tímu NAKA. Na konci prvej série bola nútená odísť do dôchodku. V tretej sérii je opäť šéfkou protizločineckej jednotky NAKA. Hlavná Vladimír Slančík † Jiří Bartoška podnikateľ, mafiánsky boss a Dankov biologický otec Hlavná Juraj "Bongy" Bongrád † Milan Ondrík mafián Hlavná Flashback Lena Antolová † Rebeka Poláková manželka policajta Dávida Antola a Dankova mama Hlavná Vedľajšia poručíčka Hana Letrichová † Zuzana Kanócz vyšetrovateľka z protikorupčnej jednotky NAKA Hlavná Hosť Viktória Ballová Táňa Pauhofová právnička a dcéra Zory Ballovej, neskôr prokurátorka Úradu špeciálnej prokuratúry Hlavná Vedľajšia poručíčka Silvia Oravská Jana Kolesárová partnerka Hany Letrichovej a Ľuda Čierneho Hlavná

 Vedľajšie postavy 

 Adam Jančina ako práporčík Karol "Lajťák" Svetlý, policajný IT-čkár
 Tibor Vokoun ako súdny lekár (série 1–2: vedľajšia; tretia séria: hosť)
 Žofia Martišová ako pani Maxovská, Maxova babka (série 1–2)
 Jaroslav Mottl ako Andrej "Rohan" Roháč, agent SIS †
 Barbora Andrešičová ako Patrícia Brunovská, novinárka
 Juraj Rašla ako Roman Malec, vyšetrovateľ z Úradu inšpekčnej služby Ministerstva vnútra SR. V druhej sérii bol dočasným šéfom vyšetrovacieho tímu NAKA. V priebehu tretej série sa stal novým prezidentom  Policajného zboru SR.
 Ľuboš Kostelný ako mafián Marián "Tajson" Blánka, šéf slovenskej mafie (prvá séria) †
 Oliver Hrubý ako Daniel "Danko" Antol, syn Leny Antolovej (série 1–2)
 Martin "Mako" Hindy ako Tajsonova a Slančíkova gorila (série 1–2)
 Noël Czuczor ako Riky, Slančíkova pravá ruka a agent Mosadu (druhá séria)
 Eugen Libezňuk ako Česlav "Ucho" Kupko, šéf ukrajinskej mafie (druhá séria)
 Milan Kňažko ako Milan Solan, člen Interpolu na dôchodku a bývalý šéf Zory Ballovej (druhá séria)
 Ján Jackuliak ako Peter Drapák, mafián a obchodník so zbraňami (druhá séria) †
 Alexander Bárta ako podporučík Branislav "Braňo / Babka" Dušan, vyšetrovateľ z NAKA (druhá séria); vyšetrovateľ z Úradu inšpekčnej služby Ministerstva vnútra SR a nový riaditeľ Úradu inšpekčnej služby Ministerstva vnútra SR (tretia séria)
 Michal Ďuriš ako Košický, Slančíkov právnik (série 1–2: vedľajšia; tretia séria: hosť) †
 Maroš Kramár ako podnikateľ a mafián Marián "Brucho" Vozner (série 2–3)
 Zuzana Mauréry ako Jana "Kosatka" Balogová, tajomníčka Ministerstva obrany SR. Na konci druhej série sa stane ministerkou obrany SR a v priebehu tretej série ministerkou vnútra SR. (série 2–3)
 Adrian Jastraban ako nadporučík Ľudovít "Ľudo" Čierny, nový partner Silvie Oravskej (tretia séria) †
 Roman Luknár ako Šéf, predseda vládnej strany a premiér SR. Po vražde novinára prišiel o funkciu. (tretia séria)
 Gregor Hološka ako Fúzatý, minister vnútra SR. Po vražde novinára prišiel o funkciu. (druhá séria: hosť, tretia séria: vedľajšia)
 Jozef Vajda ako Slavo "Dedo" Kučera, podnikateľ a Hasprov švagor (tretia séria)
 Predrag Bjelac ako Tonino "Tony" Badala, taliansky podnikateľ a mafián (tretia séria)
 Darina Abrahámová ako Marica Vdovjaková, podnikateľka (tretia séria)
 Marián Mitaš ako Adam Bartovič, investigatívny novinár portálu Aktuality.sk (tretia séria)
 Vladimír Černý ako šéfredaktor portálu Aktuality.sk (tretia séria)
 Martin Mňahončák ako Libor Haspra, bývalý prezident Policajného zboru SR (tretia séria)
 Pavol Višňovský ako Borsó, riaditeľ NAKA (tretia séria)

 Hosťujúce postavy 

 Podobnosť postáv s reálnymi osobami 

Oficiálne je podobnosť postáv s reálnymi osobami čisto náhodná, ale diváci postrehli, že niektoré postavy prevažne politikov sú veľmi povedomé:
 Milan Ondrík - Juraj „Bongy“ Bongrád – pripomína mafiána Petra Čongrádyho
 Gejza Benkő - Jozef „Fistman“ Mazurek – ako extrémista pripomína poslanca Milana Mazureka
 Maroš Kramár - Marián „Brucho“ Vozner – ako podnikateľ a mafián pripomína Mariána Kočnera
 Peter Vaco - Pavol Poliak – ako podnikateľ pripomína Pavla Ruska
 Roman Luknár - Šéf – ako predseda vládnej strany a premiér SR, ktorý po vražde novinára prišiel o funkciu, pripomína Róberta Fica
 Gregor Hološka - Fúzatý – ako minister vnútra SR, ktorý po vražde novinára prišiel o funkciu, pripomína Róberta Kaliňáka
 Zuzana Mauréry - Jana „Kosatka“ Balogová – ako nová ministerka vnútra SR pripomína Denisu Sakovú
 Jozef Vajda - Slavo „Dedo“ Kučera – ako majiteľ bezpečnostnej služby s väzbami na vládu pripomína nitrianskeho oligarchu Miroslava Bödöra
 Martin Mňahončák - Libor Haspra – ako prezident Policajného zboru SR pripomína Tibora Gašpara
 Juraj Rašla - Roman Malec – so svojou vilou na Floride a vymenovaním na post prezidenta Policajného zboru SR pripomína Milana Lučanského
 Pavol Višňovský - Borsó – ako riaditeľ NAKA pripomína Petra Hraška. Na rozdiel od skutočného Petra Hraška bol Borsó na mieste činu vraždy novinára a jeho snúbenice takisto ako vtedajší šéf protikorupčnej jednotky NAKA a Hraškov priamy podriadený Róbert Krajmer
 Darina Abrahámová - Marica Vdovjaková – ako podnikateľka z východného Slovenska s podvodnými agrodotáciami, poslankyňa a členka vládnej strany pripomína Ľubicu Roškovú
 Predrag Bjelac - Tonino „Tony“ Badala – ako taliansky podnikateľ a mafián pripomína Antonina Vadalu
 Marián Mitaš - Adam Bartovič – ako investigatívny novinár portálu Aktuality.sk pripomína Mareka Vagoviča
 Vladimír Černý - šéfredaktor portálu Aktuality.sk – pripomína Petra Bárdyho
 Barbora Palčíková - Majka Drobná – ako hlavná štátna radkyňa, asistentka a milenka premiéra pripomína Máriu Troškovú
 Milena Minichová - Alena „Aja“ Žulová – ako Voznerova volavka a pripomína Alenu Zsuzsovú
 Juraj Hrčka - Slovák – ako Voznerov poskok pripomína bývalého novinára Petra Tótha
 Peter Cibula - Voznerov právnik – pripomína Kočnerovho právnika Mareka Paru
Peter Brajerčík - Zoltán „Zolo“ Andrašovan – ako sprostredkovateľ medzi volavkou a vykonávateľmi vraždy novinára pripomína Zoltána Andruskóa
Andrej Šoltés - Tomáš Samo – ako jeden z dvoch vrahov novinára pripomína Tomáša Szabóa
Braňo Mosný - Miroslav „Miro“ Miček – ako jeden z dvoch vrahov novinára pripomína Miroslava Marčeka
 postava, ktorá sa v seriáli len spomína - Úžerník – ako prezident SR pripomína Andreja Kisku
 postava, ktorá sa v seriáli len spomína - Paľo – ako zavraždený investigatívny novinár pripomína Jána Kuciaka
 postava, ktorá sa v seriáli len spomína - Paľova snúbenica – pripomína zavraždenú archeologičku Martinu Kušnírovú
 postava, ktorá sa v seriáli len spomína - Šéfov brat – o ktorom písal seriálový novinár Paľo, pripomína Ficovho brata Ladislava, o ktorom písal Ján Kuciak
 postava, ktorá sa v seriáli len spomína - Kapitán / Rigoróz / Rigoróznik – ako predseda Národnej rady Slovenskej republiky a predseda vládnej strany pripomína Andreja Danka
 postava, ktorá sa v seriáli len spomína - Blondína, ktorú treba postrašiť – ako právnička, ktorá robí problémy v súvislosti s Pezinskou skládkou, pripomína Zuzanu Čaputovú
 postava, ktorá sa v seriáli len spomína - Harakter – pripomína Bélu Bugára
 postava, ktorá sa v seriáli len spomína - bývalý ústavný právnik – ten, ktorý už dávno nežije, pripomína Ernesta Valka

 Produkcia 
náhľad|300x300bod|Upútavka na seriál
Seriál pre JOJ nakrúcala spoločnosť DNA Production, ktorá pre televíziu v minulosti vyrobila seriály Dr. Ludsky a Dr. Dokonalý. Vzhľadom k množstvu akčných a kaskadérskych scén absolvovali herci špeciálne tréningy. Jedným z režisérov je aj Róbert Šveda. Seriál je doteraz časovo najnáročnejším seriálom JOJ, aj kvôli nakrúcaniu na filmové kamery. Veľa scén bolo taktiež nakrúcaných pomocou dronov. Scény ako výbuchy, naháňačky a prestrelky sú riešené pomocou špeciálnych efektov. Podľa slov generálneho riaditeľa televízie Marcela Gregu je seriál "zatiaľ najkvalitnejšou kriminálkou na Slovensku". Druhá séria sa nakrúcala v lete 2017. Tretia séria sa nakrúcala v lete 2019.

 Titulná pieseň 

Titulná pieseň má rovnaký názov ako samotný seriál. Skladba "Za sklom" sa nachádza na treťom ("Banská Bystrica") a štvrtom albume ("Kam ideme") bratislavskej skupiny Korben Dallas.

 Sankcia 

23. marca 2017 uložila Rada pre vysielanie a retransmisiu televízii JOJ pokutu 5000€ za prvú časť seriálu, ktorá mala byť "vzhľadom na obsah vulgárneho a obscénneho vyjadrovania a zobrazenia erotických pomôcok označená ako nevhodná pre maloletých divákov do 18 rokov", čo by znamenalo posunutie vysielania až po 22:00.

 Vysielanie 

Po prvej odvysielanej časti druhej série, televízia seriál stiahla z vysielania. Odôvodnila to nízkou sledovanosťou z dôvodu neatraktívneho vysielacieho času. Objavili sa podozrenia, či za stiahnutím seriálu z obrazoviek nie sú externé politické tlaky, keďže seriál poukazuje na politické kauzy, daňové podvody, korupciu, prepojenie politikov a mafie, či zasahovanie ministra vnútra a prezidenta do vyšetrovania. Televízia JOJ akékoľvek externé ovplyvňovanie vysielania odmietla. Druhá séria sa vrátila do vysielania 2. mája 2018.

 Série a časti 

 Pozri aj Zoznam častí seriálu Za sklom

 Séria Časti Pôvodne vysielané Slot Stanica Premiéra série Finále série 1 8 28. september 2016 16. november 2016 Streda 20:35JOJ 2 8 8. november 2017 23. máj 2018 Streda 21:25 (1) Utorok a streda 20:35 (2-8) 3 10 1. október 2019 12. november 2019 Utorok 20:35

 Ocenenia a nominácie 

 Rok Cena Kategória Nominovaní Výsledok Zdroj 2019 OTO Cena týždenníka Plus 7 dní za televízny počin roka Za sklom   2020 OTO Seriál roka Za sklom  

 Referencie 

 Externé odkazy 

  na TV JOJ


 Za sklom na Kinobox.cz
 Za sklom na SerialZone

Kategória:Slovenské televízne seriály
Kategória:Slovenské kriminálne televízne seriály
Kategória:Slovenské dramatické televízne seriály
Kategória:Trilery
Kategória:Televízne seriály TV JOJ
Kategória:Televízne seriály z roku 2016